open-index/open-wikipedia-markdown huggingface dataset:
Սև վարդակակաչ (Ռուզաևկա)

**«Սև վարդակակաչ»** (), հուշանշան Ռուսաստանի Դաշնության Մորդովիայի հանրապետության Ռուզաևկա քաղաքում։ Նվիրված է Աֆղանստանում և Չեչնիայում, ինչպես նաև այլ տեղային պատերազմներում ու զինված հակամարտություններում զոհված զինվորների հիշատակին։ Գտնվում է Փառքի ծառուղում՝ Գորշկովի բուլվարի և Չապաևի փողոցի խաչմերուկում։

## Պատմություն
2004 թվականին Ռուզաևսկի շրջանում հայտարարվել էր հուշանշանի նախագծերի ստեղծման մրցույթ։ Ըստ պայմանների՝ հորինվածքի կենտրոնում անպայման պետք է տեղադրվեր աֆղանական պատերազմի խորհրդանիշ սև վարդակակաչը։ Մրցույթին մասնակցել է 10 նախագիծ, որոնք ներկայացրել էին ստեղծագործական տարբեր կազմակերպություններ, խմբեր, անհատ նախագծողներ։ Հաղթանակը շնորհվել է Սերգեյ Բոլիսովի նախագծին։

Հուշարձանը բացվել է 2012 թվականի օգոստոսի 27-ին՝ մորդովական ժողովրդի Ռուսական պետության ժողովուրդների հետ միասնության 1000-ամյակի տոնակատարության օրերին։ Համալիրը կառուցելու միջոցները հասարակական և առևտրային կազմակերպությունների, ձեռնարկությունների և անհատների կամավոր նվիրատվությունների տեսքով հավաքվել են չորս տարվա ընթացքում։

## Նկարագրություն
Հուշարձանը երեք սյուներից կառուցված ստելա է։ Սյուները խորհրդանշում են բեռնատար ռազմատրանսպորտային Ան-12 ինքնաթիռը, որը Աֆղանստանից ԽՍՀՄ էր տեղափոխում «բեռ 200»-ը՝ զոհված զինվորների և սպաների մարմինները։ Այդպիսի ինքնաթիռները «աֆղանցիներն» անվանում էին «Սև վարդակակաչներ»։ Հուշակոթողի վերևում սաղավարտի տեսքով գմբեթ է, իսկ նրա տակ՝ զանգ։ Ներքևում կիսաբացված սև վարդակակաչի տեսքով թաս է։ Սյուներից մեկի վրա Ռուզաևկայի՝ Աֆղանստանում զոհված քաղաքացիների ցանկն է։

## Ծանոթագրություններ

Կատեգորիա:2012 հիմնադրումներ Ռուսաստանում
Կատեգորիա:Հուշարձաններ այբբենական կարգով
Կատեգորիա:Մորդովիայի հուշարձաններ
Անի Ամիրաղյան

**Անի Ռուբենի Ամիրաղյան** (), հայ թենիսիստուհի։ Ամիրաղյանն իր կարիերայի ընթացքում Թենիսի միջազգային ֆեդերացիայի մրցաշարում հաղթել է մեկ անհատական և 5 զուգախաղում։ 2013 թվականի օգոստոսի 12-ին անհատական խաղերում հասել է 422 միավորի, 2016 թվականի հունիսի 27-ին զուգախաղում՝ 505 միավոր։

«Fed Cup» թենիսի մրցաշարում Ամիրաղյանը գրանցել է հաղթանակ-պարտություն՝ 18–17:

2018 թվականին Խորվաթիայում մասնակցել է «100 miles of Istria» վազքի մարաթոնին և 236 աղջիկների մեջ զբաղեցրել 9-րդ տեղը։

## Թենիսի միջազգային ֆեդերացիայի եզրափակիչ (6–15)
### Անհատական (1–8)

### Զուգախաղ (5–7)

## Ծանոթագրություններ

## Արտաքին հղումներ
* Ani Amiraghyan at the Women's Tennis Association
* Ani Amiraghyan at the International Tennis Federation 
* Ani Amiraghyan at the Fed Cup Edit this at Wikidata

Կատեգորիա:Հայ թենիսիստներ
Վիլյամ Չեմփլին

**Վիլյամ Քրիստոֆեր Չեմփլին** (), ամերիկացի երգիչ և երգերի հեղինակ, որը հայտնի է դարձել NBC-ի The Voice երաժշտական նախագծի հինգերորդ եթերաշրջանին մասնակցելու շնորհիվ, որտեղ եղել է Ադամ Լևինի թիմում։ Այդ եթերաշրջանում նա զբաղեցրել է երրորդ հորիզոնականը՝ զիջելով երկրորդ տեղն զբաղեցրած Ժաքի Լիին և եթերաշրջանի հաղթող Տեսեն Չինին։

## Անձնական կյանք
Չեմփլին Chicago խմբի նախկին անդամ Բիլլ Չեմփլինի և Թամարա Չեմփլինի կրտսեր որդին է։ Նա ավարտել է Բոստոնի (Մասաչուսեթս նահանգ) Բերկլե երաժշտական քոլեջը։ Վիլյամ Չեմփլինն ունի 1 դուստր։

## Վաղ կարիերա
Վիլյամ Չեմփլինը  որոշակի հաջողությունների է հասել որպես երգահան նախքան The Voice նախագծին մասնակցելը։ Նա նաև համագործակցել է Մայքլ Կարուզոյի հետ ու ապահովել Ace Young-ի նույն անունը կրող ալբոմի բեք վոկալը։ Նվագել է դաշնամուր Մայքլ Ջեքսոնի՝ հետմահու թողարկված *Michael* ալբոմի համար։ Մասնակցել է (I Like) The Way You Love Me երգի ձայնագրմանը։ 2010 թվականին արժանացել է Գրեմմի մրցանակի իր գրած երգի համար։ Վիլյամ Չեմփլինն առաջադրվել էր *Լավագույն ժամանակակից [[R&B]] գոսփել ալբոմ* անվանակարգում համահեղինակությամբ գրված «Ordinary Me» ստեղծագործության համար, որ ներառվել է Heather Headley-ի *[[Audience of One (ալբոմ)|Audience of One]]* ալբոմում։  Audience of One երգն այդ կատեգորիայում արժանացել է մրցանակի 2010 թվականին։

## «Ձայնը» երգի մրցույթ
2013 թվականի հոկտեմբերի 1-ին կույր լսումների չորրորդ հեռարձակման ժամանակ Վիլյամ Չեմփլինը կատարել է Գևին Դեգրոյի "Not Over You" երգը։ Ադամ Լևինը, Սի Լո Գրինը և Բլեյք Շելթոնը շրջվել են, սակայն նա ընտրել է Ադամ Լևինին։

*Ճակատամարտ* փուլում Վոլփերթը հաղթել է, և Չեմփլինը տեղափոխվել է Ագիլերայի թիմ։

Նոկաուտի փուլում հաղթել է Շչուլերը, Չեմփլինին վերադարձել է Ադամ Լևինի թիմ։

:  - Կատարման ստուդիական տարբերակն ընդգրկվել է iTunes-ի թոփ տասնյակում։

## Սկավառակագրություն
### Ստուդիական ալբոմներ

### Սինգլներ

### The Voice-ից թողարկումներ

## Ծանոթագրություններ

## Արտաքին հղումներ
* Will Champlin on Twitter
* Will Champlin Interview - NAMM Oral History Library (2016)

Կատեգորիա:21-րդ դարի ամերիկացի երգիչներ
Կատեգորիա:«The Voice» հեռուստաշոուի մասնակիցներ
Կատեգորիա:Ամերիկացի երգահաններ
Կատեգորիա:Ամերիկացի երգիչներ
Կատեգորիա:Ամերիկացի կոմպոզիտորներ
Թուբա Շախի մզկիթ

**Թուբա Շախի մզկիթ** (), 15-րդ դարի մզկիթ է, որը գտնվում է Բաքվի Մարդաքան տարածքում։ Պատկանում է Ադրբեջանի Հանրապետության մշակույթի նախարարության կողմից։

## Պատմություն
Մզկիթը կառուցվել է 1481-1482 թվականներին Թուբա Շախիի կողմից։ Մզկիթում կա գրություն։ Այդ գրությունում գրվել է մզկիթի շինարարության ամսաթիվը և ճարտարապետի անունը։ Մզկիթի եզրին մեկ այլ գրություն կա։ Այս գրությունը ավելի հին է։ Այն պատկանում է 1372-ին։ Հնարավոր է, որ այս գրությունը վերաբերում է մեկ այլ հին մզկիթին։ Այս հոդվածում գրված է մզկիթի հիմնադիրի անունը. Հաջի Բահադդին, Հաջի Նուրադդինի որդին։

## Տես նաև
* Իչարի Շահար (Բաքվի թաղամաս)
* Նառդարան մզկիթ
* Բեկլյար մզկիթ
* Ջումա մզկիթ (Բաքու)
* Մուհամմեդ մզկիթ (Բաքու)

## Ծանոթագրություններ

## Արտաքին հղումներ
* TUBA SHAHI MOSQUE
* Tuba Shahi mosque (King Tuba Mosque)
* Mosque - PHOTO
* Tuba Shahi mosque (King Tuba Mosque)
* Азербайджан, Баку Мечеть Туба-Шахи 
* Описание "Мечеть Туба-Шахи"

### Վիդեո
* Баку Мечеть Туба Шахи в селении Мардакан
* Մարդաքան

Կատեգորիա:Բաքվի մզկիթներ
Կատեգորիա:1481 հիմնադրումներ
Կատեգորիա:Իրանական-կովկասյան ճարտարապետություն
Ֆրենսիս Լոուրենս

**Ֆրենսիս Լոուրենս** (, ), ամերիկացի ռեժիսոր և կլիպմեյքեր։

## Կենսագրություն և կարիերա
Ծնվել է Վիեննայում։ Նրա հայրը Ֆիզիկայի ուսուցիչ էր Կալիֆոռնիայի համալսարանում, մայրը աշխատել է PR գործակալությունում։ Երեք տարի ապրել է Լոս-Անջելեսում։ Նախքան Մերիմաունտի Լայոլ համալսարանի կինոդպրոցում բակալավրի դիպլոմ ստանալը, որպես օգնական աշխատել է «Ձայնը բարձրացրեք» ֆիլմում։ Ռեժիսորի օգնականի աշխատանք է ստացել «Քայլում է ժամանակից դուրս» ֆիլմում։ Լորենսը իր համադասարանցի երաժիշտ Մայք Ռոզենի հետ համագործակցել է երաժշտական տեսահոլովակների ստեղծման համար։

## Ֆիլմագրություն
* *[[Կոնստանտին։ Մթության տիրակալը]]* (2005)
* *[[Ես Լեգենդ եմ (ֆիլմ)|Ես Լեգենդ եմ]]* (2007)
* *[[Ջուր փղերի համար]]* (2011)
* *[[Կապ (հեռուստասերիալ)|Կապ]]* (2012) (հեռուստասերիալ)
* *[[Քաղցած խաղեր։ Եվ բռնկվում է կրակը]]* (2013)
* *[[Քաղցած խաղեր։ Ճայ-Ծաղրասարյակ - Մաս 1]]* (2014)
* *[[Քաղցած խաղեր։ Ճայ-Ծաղրասարյակ - Մաս 2]]* (2015)
* *[[Կարմիր ճնճղուկ]]* (2018)

## Տեսահոլովակներ

## Ծանոթագրություններ

Կատեգորիա:Ամերիկացի ռեժիսորներ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի կինոռեժիսորներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի հեռուստապրոդյուսերներ
Կատեգորիա:Ավստրիացի կինոռեժիսորներ
Կատեգորիա:Ամերիկացի սցենարիստներ
Նիկոլետա Բրասկի

**Նիկոլետա  Բրասկի** ( ), իտալացի դերասանուհի և պրոդյուսեր, հայտնի է նաև դերասանական աշխատանքով, ամուսնու՝ դերասան և ռեժիսոր Ռոբերտո Բենինյիի հետ։

## Կենսագրություն
Նիկոլետա Բրասկի սովորել է Հռոմի դրամատիկական արվեստի ակադեմիայում, ուսանողական տարիներին սովորելու ժամանակ ծանոթացել է ապագա ամուսնու՝ Ռոբերտո Բենինյիի հետ, 1980 թվականին։ 3 տարի անց  նրանց համատեղ ֆիլմը՝ «Դու անհանգստացնում ես ինձ» հայտնվեց էկրանին։ Հետո նա նկարահանվել է ամերիկացի կինոռեժիսոր և սցենարիստ Ջիմ Ջարմուշի  («Օրենքից դուրս» և «Խորհրդավոր գնացք»), Բեռնարդո  Բերտոլուչիի («Երկնքի հովանու տակ»), Մարկո Ֆեռերի «Ինչքան լավն են սպիտակ մարդիկ» ։

## Մրցանակներ
* Իր կարիերիայի  ամենահաջողված ֆիլմի՝ «Կյանքը հիանալի է»-ի  համար նոմինացվել է ԱՄՆ-ի կինոդերասանների Գիլդիայի՝ լավագույն դերասանական կազմի համար։
* «Պինդ ձու» ֆիլմի համար արժանացել Է «David di Donatello» (համարժեք է ամերիկական «Օսկարին»։
* 2002 թվականին եղել է Բեռլինի կինոփառատոնի ժյուրի կազմում։

## Ֆիլմագրություն

## Ծանոթագրություններ

Կատեգորիա:Իտալացի դերասանուհիներ
Կատեգորիա:Իտալացի պրոդյուսերներ
Բենջամին Բրեթ

**Բենջամին Բրեթ** (, ), ամերիկացի դերասան։ Նա մեծ ճանաչման հասավ Օրենք և կարգուկանոն սերիալում կատարած դետեկտիվ Ռոնալդո Կյորտիսի դերով, ինչպես նաև «Արյան դիմաց վճարում են արյունով», «Միսս հանճարեղություն» և «Տրաֆֆիկ» ֆիլմերում կատարած դերերով, 2004 թվականին նկարահանվել է «Կին-կատուն» ֆիլմում։

## Կենսագրություն
Բենջամինը ծնվել է Սան Ֆրանցիսկոյում՝ մետաղագործի և բուժքրոջ ընտանիքում։ Նրա հայրը Փիթեր Բրեդը, որը անգլիական և գերմանական ծագում ունի՝ բրոդվեյական դերասան Ջորջ Քլիվլենդ Բրեդի որդին է ( թթ.): Մայրը՝ Էլդի Բանդան, հնդկական ծագումով պերուացի է։ Նա տեղափոխվել է ԱՄՆ 14 տարեկանում։ Բենջամինի ծնողները ամուսնացել են 1960 թվականի դեկտեմբերի 30-ին, բայց արդեն 1967 թվականին բաժանվեցին։
2002 թվականի ապրիլի 13-ին ամուսնացել է դերասանուհի Թալիսա Սոտոյի հետ։ Զույգն ունի երկու երեխա՝ Սոֆիա Ռոզալինդա Բրեթն (դեկտեմբերի 6, 2002 թ.) և Մաթեո Բրեվերի Բրեթը (հոկտեմբերի 3, 2005 թ.):

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:1963 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Անձինք այբբենական կարգով
Կատեգորիա:Դեկտեմբերի 16 ծնունդներ
Կատեգորիա:Դերասաններ այբբենական կարգով
Կատեգորիա:Սան Ֆրանցիսկո քաղաքում ծնվածներ
Անուշկա (երգչուհի)

**Վարդանուշ Կարպիս Սելիմ** (, ), հայտնի է իր **Անուշկա **բեմական անունով (Եգիպտոսի արաբական` أنوشكا), հայկական արմատներով եգիպտացի երգչուհի և դերասանուհի։

## Կենսագրություն
Անուշկայի հայրը եգիպտացի էր, մայրը՝ հայ։ Նա միջնակարգ կրթությունը ստացել է Կահիրեի Բուլակ թաղամասում գտնվող հայկական Գյուլբենկյան վարժարանում և շարունակել է ուսումը Կահիրեի Ամերիկյան համալսարանի բիզնեսի կառավարում բաժում։ Ավարտելուց հետո աշխատել է օտարերկրյա ներդրումային ընկերությունում, իսկ ավելի ուշ` Թարեկ Նուռ գովազդային ընկերությունում՝ որպես գովազդի երգիչ։

Նա մասնակցել է Փառատոնների կազմեկերպման միջազգային ֆեդերացիայի կողմից կազմակերպված միջազգային երգի մրցույթին, որի ժամանակ երգել է ֆրանսերեն երգ (երգի հեղինակներն են Գամալ Աբդել Հալիմ Հասանը և Քամել Չերիֆը)։ Նրա առաջին եգիպտերենով հանրային երգը Ֆահմի Աբդել Համիդի ղեկավարած արաբերենի ուսուցման մանկական հեռուստաընկերությունում էր։ Նա 1987 և 1988 թվականներին Ֆինլանդիայում, Չեխոսլովակիայում, Բուլղարիայում, Թուրքիայում, Ֆրանսիայում և Լատինական Ամերիկայում մասնակցել է միջազգային փառատոնների։ Թուրքիայում նա զբաղեցրել է առաջին հորիզոնականը և արժանացել է «Habbytak» մրցանակին։

Նա շարունակում է թողարկել բազմաթիվ ալբոմներ արաբերենով, որի արդյունքում Եգիպտոսի զբոսաշրջության նախարարի կողմից արաբական աշխարհում և ամբողջ աշխարհում եգիպտական երաժշտությունը տարածելու համար արժանացել է պարգևի։ Նա նաև մասնակցել է ազգային, համաարաբական և միջազգային երաժշտական այլ իրադարձությունների։

Երեխաների օրվան ընդառաջ կազմակերպվող միջոցառումների ժամանակ նա «El Ward we Fosoulu» ( եգիպտական արաբական الورد وفصوله) անունով օպերետում մեծ դեր է ունեցել։

## Սկավառակագրություն

* Հաբբայթաք (Եգիպտոսի արաբական حبيتك)
* Նադհանի (Եգիպտոսի արաբական ناداني)
* Տիգի Տղաննի (Եգիպտոսի արաբական تيجي تغنّي)
* Աբայյան Զայն )Եգիպտոսի արաբական أبيّن زين)
* Կեդդաբ (Եգիպտոսի արաբական كدّاب)

## Ֆիլմագրություն
Անուշկան նաև դերեր է խաղացել եգիպտական ֆիլմերում, որոնցից են․

* *Էս Սայյեդ Քաֆ* (Եգիպտոսի արաբական خلف كاف), որի ռեժիսորը եգիպտացի Սալահ Աբու Սեյֆն է։
* *Ման Աթլաքա Հաազիհի ել Ռուսասա՞ ([[Արաբերեն|Արաբական]] أطلق من هذه الرصاصة)*
* Հեպտա هبتا

## Հեռուստահաղորդումներ
Անուշկան նաև դերեր է խաղացել եգիպտական հեռուստահաղորդումներ, որոնցից են․

* * Ալ Մարսա վա Ալ Բահար المرسى որ البحار *
* * Քանոուն Ալ Մարաղի  قانون المراغي *
* * Ֆերքուեթ Նագուի Ատալլահ فرقة ناجي عطالله *
* * ԱԼ Սայեդա Ալ Օուլա السيدة الاولى *
* * Սարայա Աբդին سرايا عابدين *
* * Մամլակատ Յուսեֆ Ալ Մաղրաբի مملكة التواب يوسف المغربي *
* * Գրանդ Հոթել جراند اوتيل *
* * Սոկուրթ Հորր سقوط حر *
* * Հալավաթ Ալ Դոնիա حلاوة الدنيا*

## Ծանոթագրություններ

Կատեգորիա:1960 ծնունդներ
Կատեգորիա:Ապրող անձինք
Կատեգորիա:Եգիպտացի կինոդերասանուհիներ
Կատեգորիա:Եգիպտահայ երգչուհիներ
Կատեգորիա:Բեմական կեղծանուններ
Ձայն քարից

**«Ձայն քարից»** (), ռեժիսոր Էրիկ Դ. Հաուելի ամերիկա-իտալական արտադրության դրամատիկ թրիլեր, որը նկարահանվել է Սիլվիո Ռաֆֆոյի համանուն գրքի հիման վրա։ Ֆիլմի պրեմիերան եղել է 2017 թվականի մայիսի 18-ին։

## Սյուժե
Ֆիլմը պատմում է բուժքույր Վեներիայի մասին, ով խնամում է Ջեյքոբ անունով մի տղայի, ով դադարել էր խոսել մոր հանկարածամահ լինելուց հետո։ Ջեյքոբը մահացող մորը խոստում էր տվել լռել մինչ այն պահը, քանի դեռ չէր վերադարձել մոր ոգին։ Վերենան սկսում է հասկանալ, որ հոգին տղայի հետ մուկն ու կատու է խաղում, որպեսզի մտնի որդու մեջ և միավորվի որդու հետ։

## Դերասանական կազմ
* Էմիլիա Քլարկ - Վերենա
* Մարտոն Չոկաշ - Կլաուս
* Կատերինա Մուրինո - Մալվինա
* Լիզա Գաստոնի - Լիլա 
* Ռեմո Ջիրոնե - Ալեսիո
* Քեյթ Լինդեր - տարեց կին
* Ջանպիերո Ջուդիկա - Կարլոտայի հայր
* Նիկոլե Կադեդու - Կարլոտա
* Էդվարդ Դրինգ - Ջեյքոբ 
* Անտոնելա Բրիտի - Կարլոտայի մայր

## Արտադրություն
Ֆիլմը նկարահանումները սկսվել են 2014 թվականի նոյեմբերին Իտալիայում և ավարտվել 2014 թվականի դեկտեմբերի 23-ին։ Ֆիլմը նկարահանվել է Տոսկանայում, Լացիոյում և Հռոմի Չինեչիտտա կինոստուդիայում։

2015 թվականի սեպտեմբերին հայտնի է դարձել, որ Evanescence խմբի վոկալիստ Էմի Լին կկատարի ֆիլմի եզրափակիչ տիտրերի երգը։ 2015 թվականի հոկտեմբերին հայտարարվել է "Speak To Me" երգի մասին։ Երգը ձայնագրվել է Կալիֆոռնիայի Skywalker Ranch ընկերությունում։ Երգի ձայնագրման աշխատանքներին մասնակցել է կոմպոզիտոր Մայքլ Վանդմահերը։ Երգի հիման վրա նկարահանվել է տեսաձայնագրություն, որի ռեժիսորը եղել է հենց Էրիկ Հաուելը։ «Երաժշտական ձայնագրությունը ստեղծվել է որպես զուգահեռ ֆիլմի նախապատմությանը, որը բոլոր կողմերից ցույց է տալիս Մալվինայի և նրա որդու միջև անսասան կապը՝ ապացուցելով, որ սերը ուժեղ է մահվանից։», - պատմել է Էմի Լին Rolling Stone ամսագրին տված հարցազրույցի ժամանակ։

2016 թվականի ապրիլի 11-ին Լին, Skywalker Ranch ընկերության հետ միասին, թողարկել է ոչ երկար տեսագրություն, որտեղ կիրառվում են երգի գործիքային կատարման հատվածներ և կադրեր բուն ֆիլմից։

## Փաստեր
* Վերջին 14 տարիների ընթացքում սա ռեժիսոր Էրիկ Դ. Հաուելի առաջին երկարամետրաժ նախագիծն է։
* Գլխավոր դերի համար դիտարկվել է Մեգի Ջիլենհոլի թեկնածությունը։
* Որպես ֆիլմի ռեժիսոր դիտարկվել է նաև Հիդեո Նակատայի թեկնածությունը։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2017 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան ֆանտաստիկ ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Իտալական ֆիլմեր
Կատեգորիա:Ֆիլմեր ընտանիքի մասին
Կատեգորիա:Ֆիլմեր ուրվականների մասին
Կատեգորիա:Ֆիլմեր, որոնց գործողությունները տեղի են ունենում 1950-ականներին
Կատեգորիա:Հռոմում նկարահանված ֆիլմեր
Գավառի գավառակ

**Գավառ**, գավառակ Արևմտյան Հայաստանում, Վանի վիլայեթի Հեքյարիի գավառում։ Գտնվում էր Մեծ Զաբ գետի վտակ Գավառ-սուի (Նեհի-չայ) հովտում։ Վարչական կենտրոնը Գավառ գյուղաքաղաքն է։

## Աշխարհագրություն
Գավառակը տարածվում էր Վանա լճից հարավ-արևելք և սահմանակից էր հյուսիսից՝ Աղբակի գավառակին, արևելքից՝ Ուրմիային, արևմուտքից՝ Ջուլամերկի գավառակին։

Գավառն իր տարածքով մոտավորապես համապաստխանում է Որսիրանք և Փոքր Աղբակ գավառներին։

Տարածքի մի մասը դաշտային է, իսկ մյուսը՝ լեռնային։ Գավառակը հարուստ է ջրով։

## Բնակչություն
XIX դարի վերջին ուներ 26200 բնակիչ, որից 2000-ը՝ հայեր։ Բնակչության մեծամասնությունը ասորիներ և քրդեր էին։

## Տնտեսություն
Բնակչության հիմնական զբաղմունքը երկրագործությունն ու անասնապահությունն էր։ Հայերը մեծ մասամբ արհեստավորներ ու առևտրականներ էին։

## Վարչական բաժանում
XIX դարի վերջին բաղկացած էր 5 գյուղախմբից, որոնք բոլորը միասին ունեին 260 գյուղ

## Տես նաև
* Վանի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն

Կատեգորիա:Արևմտյան Հայաստանի գավառներ
Լ. Ի. Դոլգովի տուն

**Դ. Ի. Դոլգովի տուն** (), Մոսկվայում գտնվող ճարտարապետական հուշարձան։

## Պատմություն
[thumb|Լուկա Իվանովիչ Դոլգով (նրա փեսայի՝ [Վասիլի Բաժենով|Վասիլի Իվանովիչ Բաժենովի դիմանկարը): Դոլգովի տունը կառուցվել է ըստ Բաժենովի նախագծի]]
Շենքը կառուցվել է 1770 թվականին ճարտարապետ Վասիլի Բաժենովի նախագծով, որը տիտուլյար խորհրդական Լուկա Իվանովիչ Դոլգովի ազգականն էր և ազնվականի տիտղոս էր ստացել Մոսկվայում 1770-1772 թվականներին ժանտախտի համաճարակի ժամանակ բարեգործության համար։ Կառույցի հաջորդ սեփականատերն է եղել Լուկա Դոլգովի կինը՝ Սուսաննա Ֆիլիպովնան։ 1812 թվականի Մոսկվայի հրդեհից հետո շենքը վերականգնել է վաճառական Եգոր Ֆեոդորովիչ Շեստովը, ով դարձել է շենքի նոր սեփականատերը։

Մոտավորապես 1873 թվականին շենքը ձեռք է բերել «Վ. Շչենկով և որդիներ» առևտրի տան ստեղծող և վաճառական Վլադիմիր Վլասովիչ Շչենկովը (1828-1903), որը 1891-1892 թվականներին շենքը վերակառուցել է Պյոտր Պավլովիչ Զիկովի նախագծով։ Տան սեփականատիրոջ մահից հետո տունը, ըստ կտակի, անցել է Վլադիմիր Վլասովիչի կնոջը՝ Մարիա Սերգեևնային և նրանց չորս որդիներին։

1920-ական թվականներից ի վեր կառույցը եղել է բնակելի շենք։ 1973 թվականին առանձնատանը բացվել է Մոսկվայի Դերժինսկի շրջանի ԶԱԳՍ-ը։ Լ. Ի. Դոլգովի տունը համարվում է  դաշնային նշանակության մշակութային ժառանգության օբյեկտ։

## Ճարտարապետություն
Սկզբում շենքն ունեցել է բնակելի երրորդ հարկ, որտեղ եղել են ննջարաններ և անկյունային գրասենյակներ։ Դորիական օրդերում որմնասյուների ճակատը ձևավորվել է դեկորներով, մեծ պատուհանները խոշոր քիվերով։ Առաջին հարկի կենտրոնական դահլիճի պատուհանները նայում էին բակ։

1838 թվականի վերականգնման ժամանակ վերացվել է հրդեհի ավերած վերին հարկը, իսկ ճակատը կորցրել է քառանկյուն որմնասյուները և մնացել անփոփոխ։ Տան կառուցապատման ժամանակ ստեղծվել է անֆիլադ։

## Ծանոթագրություններ

## Արտաքին հղումներ
* Дом И. Л. Долгова — Знаменитые и известные исторические здания и дома Москвы
* ДЕПАРТАМЕНТ КУЛЬТУРНОГО НАСЛЕДИЯ ГОРОДА МОСКВЫ — Дом Долгова, 1770 г., арх. В. И. Баженов 

Կատեգորիա:Մոսկվայի տեսարժան վայրեր
Կատեգորիա:Մոսկվայի շենքեր և կառույցներ
Կատեգորիա:Ռուսաստանի մշակութային ժառանգություն
Օորտի հաստատուն

**Օորտի հաստատունները՝** 2 էմպիրիկ մեծություններ են, որոնք պարունակվում են հոլանդացի աստղագետ Յան Օորտի՝ իրենց ուղեծրերում  աստղերի պտտման սեփական և Գալակտիկայի կենտրոնի շուրջ դրանց շարժման ճառագայթային արագությունը որոշող մաթեմատիական հաշվարկներում։ Արտահայտություններն ունեն հետևյալ տեսքը՝

: 
\left\{
\begin{matrix}
V_r &=& Ar \sin{(2l)} \\
\mu &=& 0.211 \times \left( B + A\cos{(2l)} \right)
\end{matrix}
\right.


որտեղ V_r — ճառագայթային արագությունն է,

\mu —սեփական շարժումը,

r — հեռավորությունը Արեգակից,

l —աստղի գլակտիկական լայնությունը։

Բացի այդ գոյություն ունի Օորտի հաստատունի արտահայտությունը՝ արտահայտված աստղի շրջանային արագության և գալակտիկայի կենտրոնից աստղի ունեցած հեռավորության միջոցով՝

: 
\left\{
\begin{matrix}
A &=& \frac{1}{2} \left( \frac{V_c}{R} - \frac{dV_c}{dR} \right) \\
B &=& -\frac{1}{2} \left( \frac{V_c}{R} + \frac{dV_c}{dR} \right)
\end{matrix}
\right.


որտեղ V_c — աստղի շրջանայինարագությունն է,

R — հեռավորությունը Գալակտիկայի կենտրոնից։

A և B — Օորտիհաստատուններն են ։

Դրանց մոտ արժեքներնեն՝

: 
A = 14,8 \left( \frac{km}{sec \times kiloparsec} \right)

: 
B = -12,4 \left( \frac{km}{sec \times kiloparsec} \right)


## Տես նաև
* Գալակտիկայի հալո
* Օորտի ամպ
* Գալակտիկաներ

## Արտաքին հղումներ
* http://astroprofspage.com/archives/75 - (en) Oort constants, Astroprof’s page

## Ծանոթագրություններ

Կատեգորիա:Աստղաֆիզիկա
Կատեգորիա:Ֆիզիկական հաստատուններ
Եկատերինա Վասիլևա (գեղասահորդ)

**Եկատերինա Վասիլևա** (, ), ռուս գեղասահորդուհի, հանդես է եկել զուգասահքում։ 2007-2008 թվականների մրցաշրջանում ներկայացրել է Գերմանիան, և նրանք, Դանիել Վենդեի հետ, դարձել են աշխարհի առաջնության բրոնզե մրցանակակիրներ։ Այժմ հանդես է գալիս շոում։ Մինչև 2010 թվականը փորձել է հանդես գալ Անտոն Տոկարևի հետ՝ ներկայացնելով Ռուսաստանը։

### Կարիերա

Եկատերինան բավականին երկար ժամանակ է հանդես է եկել որպես մենասահորդ։ Ռուսաստանի մեծահասակների առաջնություններում նրա լավագույն արդյունքը եղել է 2003 թվականին՝ 9-րդ տեղը։

2005 թվականի գարնանը Եկատերինան սկսեց զբաղվել զուգասահքով։ Նրա զուգընկերը դարձավ Ալեքսանդր Սմիռնովը։ Զույգը հենց առաջին միջազգային մրցաշարում (Գդանսկում՝ պատանիների Գրան-Պրի), որին նրանք մասնակցեցին, նվաճեցին արծաթե մեդալ։ Այնուհետև նրանք վեցերորդն էին 2006 թվականի աշխարհի պատանեկան առաջնությունում։

Մրցաշրջանի վերջում զույգը բաժանվեց։ Ալեքսանդրը զույգ կազմեց Յուկո Կավագուտիի հետ, իսկ Եկատերինան մեկնեց Գերմանիա։ Զույգ կազմելով Դանիել Վենդեի հետ՝ նա դարձավ Գերմանիայի առաջնության բրոնզե մեդալակիր, սակայն գերմանական Չմշկասահորդների միությունը նրանց չուղարկեց Եվրոպայի առաջնությանը, քանի որ վերջիններիս ցույց տված արդյունքը բավարար չէր։

Դրանից հետո Եկատերինան վերադարձավ Ռուսաստան և սկսեց հանդես գալ Անտոն Տոկարևի հետ։ Չեն մասնակցել Ռուսաստանի 2009 և 2010 թվականների առաջնություններին, թեև մրցել են Ռուսաստանի գավաթի (2008 թվականին՝ 3-ր տեղը՝ 4-րդ էտապում), իսկ 2009 թվականին՝ 4-րդ տեղը՝ 2-րդ էտապում և 3-րդ տեղը՝ 4-րդ էտապում)։

Սպորտային կարիերայի ավարտից հետո հանդես է գալիս սառցե շոուում։

### Սպորտային ձեռքբերումներ

*(Դ. Վենդեի հետ)*

*(Ա.Սմիռնովի հետ)*

## Ծանոթագրություններ

## Արտաքին հղումներ
* Профиль на tracings.net

Կատեգորիա:Ռուս գեղասահորդներ
Կատեգորիա:Աշխարհի չեմպիոններ
Տուն (ֆիլմ)

**Տուն** (), ֆրանսիացի լուսանկարիչ, ֆոտոլրագրող Յան Արտյուս-Բերտրանի վավերագրական ֆիլմը։ Ֆիլմը ամբողջությամբ բաղկացած է Երկրագնդի տարբեր վայրերի ինքնաթիռից կատարված լուսանկարներից։ Այն ցույց է տալիս երգրագնդի կյանքի բազմազանությունը և ինչպես է մարդկությունը վտանգ հանդիսանում մոլորակի Էկոլոգիական հավասարակշռության համար։ Անգլիական տարբերակը ընթերցվել է Գլեն Քլոուքի կողմից։ Իսպանական տարբերակը ընթերցվել է Սելմա Հայեք կողմից։ Արաբական տարբերակը ընթերցվել է Մուհամեդ Սաիդի կողմից։ Ֆիլմը առաջին անգամ ցուցադրվել է Դաուն Բրեյքերների ֆիլմերի համաշխարհային կինոփառատոնի ընթացքում 2012 թվականին։ Նախքան կինոփառատոնը այն ցուցադրվել է 2009 թվականի Հունիսի 5-ին։ Ֆիլմը ֆինանսավորվել է միջազգային ֆրանսիական Կերինգ կազմակերպության կողմից։

## Արտադրություն
**Տուն** ֆիլմի նկարահանումը երկար ժամանակ է խլել քանի որ մեծ քանակությամբ տարածք է ներառել։ Յան Արտիս-Բերտրանից և նկարահանող խմբից 18 ամիս է խլել ֆիլմի նկարահանումը, որի ընթացքում նրանք փոքրիկ ուղղաթիռով թռչել են տարբեր տարածաշրջանների վրայով ավելի քանի 50 երկրներում։

## Ծանոթագրություններ

Կատեգորիա:Կալիֆոռնիայում նկարահանված ֆիլմեր
Կատեգորիա:Ֆրանսիական ֆիլմեր
Կատեգորիա:EuropaCorp ֆիլմեր
Կատեգորիա:2009 ֆիլմեր
Կատեգորիա:Վավերագրական ֆիլմեր
Կատեգորիա:Ֆրանսերեն ֆիլմեր
Կատեգորիա:Լյուկ Բեսոնի ֆիլմեր
Կատեգորիա:2000-ականների ֆրանսիական ֆիլմեր
Բորիս Իվչենկո

**Բորիս Իվչենկո** (, ), խորհրդային դերասան և կինոռեժիսոր։

## Կենսագրություն
Ծնվել է ՈւԽՍՀ ժողովրդական արտիստ, կինոռեժիսոր և սցենարիստ Վիկտոր Իվչենկոյի և նրա առաջին կնոջ` դերասանուհի Օլգա Նոժկինայի ընտանիքում։

1966 թվականին ավարտել է Ի. Կարպենկո-Կարովի անվան թատերական արվեստի Կիևի պետական ինստիտուտի ռեժիսուրայի ֆակուլտետը (սովորել է հոր` Վ. Ի. Իվչենկոյի արվեստանոցում)։

1966-1990 թվականներին Կիևի Ա. Պ. Դովժենկոյի անվան կինոստուդիայում աշխատել է որպես ռեժիսոր։ Թաղված է հոր կողքին, Կիևի Բայկովո գերեզմանատանը։

## Ֆիլմեր

### Դերասանական աշխատանք
* 1958 - Արտակարգ պատահար - դրվագային դեր
* 1960 -  Ամրոց անիվների վրա - դրվագային դեր
* 1960 - Մարդկային արյունը ջուր չէ - Լիֆեր
* 1961 - Դմիտրո Գորիցվիտ - Լիֆեր Սազոնենկո
* 1979 -  Վավիլոն XX - Չերնեց

### Ռեժիսորական աշխատանք
* 1968 - Աննիչկա
* 1971 - Օլեսյա
* 1972 - Կորած պատվոգիր
* 1973 – Երբ մարդը ժպտում է
* 1974 - Մարինա
* 1976 – Հողի հիշողությունը
* 1979 – Երկվորյակների համաստեղության տակ
* 1981 – Դեկտեմբերյան երկու օր
* 1982 – Աստղային գործուղում
* 1983 – Անակնկալ նետում
* 1990 – Անհավանական պատմություններ Իվանի մասին

## Պարգևներ
1969 - «Բայոնի ոսկե աշտարակ» մրցանակ միջազգային կինոփառատոն, Կամբոջա, «Աննչկա» ֆիլմի համար, 1968 թվական

## Ծանոթագրություններ

## Արտաքին հղումներ
* «У роботі був делікатним і до безумства скромним»

Կատեգորիա:Խորհրդային դերասաններ
Կատեգորիա:Խորհրդային կինոռեժիսորներ
Կատեգորիա:Ուկրաինացի կինոռեժիսորներ
Կատեգորիա:Ուկրաինացի դերասաններ
Մութ աստղ (մութ նյութ)

**Մութ աստղ** (), տեսականորեն ենթադրվող աստղերի տեսակ է, որոնք կարող էին գոյություն ունենալ տիեզերքի առաջացման սկզբնական փուլերում՝ մինչև «նորմալ» աստղերի ձևավորումը։ Ինչպեսև ներկայիս աստղերը, այնպես էլ մութ աստղերը կարող էին կազմված լինել սովորական նյութից, սակայն մութ նյութի մեծ խտության պատճառով դրա մասնիկների միջև հավանական անհիլիացիայի շնորհիվ այն ջերմություն կառաջացներ։ Այդ ջերմությունը կսահմանափակեր այդպիդի աստղերի սեղմումը մինչև ներկայիս աստղերի համեմատաբար փոքր չափսերը, հետևաբար կկանխարգելեր «նորմալ» նյութի ատոմների միջև հնարավոր միջուկային սինթեզի ռեակցիաները։

Այդ տեսության շրջանակներում, մութ աստղը կանխատեսվում է որպես ջրածնի և հելիումի հսկայական ամպ՝ 4-2000 ա.մ. տրամագծով։ Այդպիսի աստղերի մակերևույթի ջերմաստիճանն այնքան ցածր է, որ դրանց առաքած ճառագայթումը տեսանելի չէ անզեն աչքով։

Հնարավոր է, որ մութ աստղեր դեռևս գոյություն ունեն։ Չնայած դրանք ճառագայթում են ոչ տեսանելի տիրույթում, դրանք կարող են հայտնաբերվել գամմա ճառագայթման, նեյտրինոյի ճառագայթման կամ էլ հականյութի արտանետման գրանցման միջոցով։ Մութ աստղերը կարող էին ընդունվել որպես սովորական սառը մոլեկուլյար ջրածնի ամպ, սակայն ջրածնի ամպերը չեն կարող նման ակտիվ մասնիկներ ճառագայթել։

«Մութ աստղ» տերմինն օգտագործվում է նաև ավելի վաղ տեսություններում, սակայն դրանք կապ չունեն այստեղ նկարագրված օբյեկտի հետ։

## Ծանոթագրություններ

Կատեգորիա:Աստղաֆիզիկա
Սոսեի փողոց

**Սոսեի փողոց**, փողոց Երևանի Արաբկիր վարչական շրջանում։ Անվանվել է ի պատիվ հայ ազգային-ազատագրական շարժման գործիչ, Աղբյուր Սերոբի կնոջ՝ Սոսե Մայրիկի։ Նախկինում կոչվել է *Նադեժդա Կրուպսկայայի փողոց*։

## Տվյալներ
Սկսվում է Գյուլբենկյան-Ջեյմս Բրայսի խաչմերուկից և հասնում մինչև Աղբյուր Սերոբի փողոց։

## Հատվող փողոցներ

* Սոսեի 1-ին փակուղի
* Սոսեի 2-րդ փակուղի

## Կառույցներ

* Երևանի Ժամացույցի նախկին գործարան

## Աղբյուրներ

* Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
* 

Կատեգորիա:Երևանի փողոցներ
Կատեգորիա:Արաբկիր վարչական շրջան
Դինամո (մարզադաշտ, Վոլգոգրադ)

**«Դինամո մարզադաշտ** (), Ռուսաստանի Վոլգոգրադ քաղաքի Կենտրոնական շրջանում տեղակայված ունիվերսալ սպորտային համալիր։

## Պատմություն
Մինչ մարզադաշտի կառուցումն այդ տարածքում եղել է Սեննայա հրապարակը, որտեղ տեղակայված էր շուկա։ Այս տեղը դարձել է բացօթյա մարզումների և մրցույթների հարթակ։ Հանդիպումների մեկնարկից առաջ բեռները տեղափոխվում էին, մրցակցության տեղը մաքրվում էր, գերանների փոխարեն տեղադրվում էին ձողեր, և խաղը սկսվում էր։ 1924 թվականի գարնանը տարածքը  ցանկապատվել է, հանդիսատեսի համար տեղադրվել են նստարաններ։

1924 թվականի մայիսի 1-ին կոմերտմիության անդամների և երիտասարդների կողմից կոմունիստական շաբաթօրյակների ժամանակ կառուցած մարզադաշտը բացվել է։ Մարզադաշտը քաղաքի առաջին սպորտային մարզահամալիրն է և սկզբում կոչվել է «Կարմիր մարզադաշտ»։

Այլ տվյալների համաձայն Սեննայա հրապարակի մարզադաշտը կառուցվել է 1927 թվականի ապրիլին, իսկ 1930 թվականին հանձնվել է «Դինամո» սպորտային միությանը։

Սպորտային համալիր տարածքը գտնվում է Նովոռոսիյսկ, Բալոնին և Կուբանսկ փողոցների սահմաններում։ Գտնվում է Վոլգոգրադի դաշնային անվտանգության ծառայության հովանու ներքո։ Եղել է տեղական  «Դինամո» ֆուտբոլային ակումբի տնային մարզադաշտը։ Այստեղ անցկացվել են նաև ռուսական տարբեր  մրցույթներ ։ Նախկինում եղել է ֆուտբոլային և թեթև աթլետիկայի մարզադաշտ։ Ներկայումս մարզադաշտն ունի թեթևաթլետիկայի 8 վազքուղիներ, մի տրիբունա՝ նախատեսված 2800 հանդիսատեսի համար։ 2007-2009 թվականներին վերակառուցման ընթացքում մարզադաշտի սպորտային միջուկը բաժանվել է մի քանի հարթակների (մինի-ֆուտբոլի, բասկետբոլի և այլն)։ 1970-ական թվականներին մարզադաշտի տարածքում կառուցվել է ըմբշամարտի սրահ և հրաձգարան,  1990 թվականին՝ հանդբոլի մարզադահլիճ և թենիսի կորտեր։ Մարզադաշտի մի մասը (Նովոռոսիյսկ փողոցին հարող տարածք)  2000-ական թվականներին կառուցվել է բազմաբնակարան բնակելի շենք։

## Հետաքրքիր փաստեր
Ստադիոնի հիմնական մուտքը և վարչական շենքը կառուցված են ստալինյան ամպիր ոճով։ «Դինամո» մարզադաշտի սպորտային համալիրը տարածաշրջանային նշանակության մշակութային ժառանգության օբյեկտ է։

Սխալմամբ ենթադրում են, որ «Ստալինգրադի ավերակների վրա» ֆուտբոլային խաղը տեղի է ունեցել «Դինամո» մարզադաշտում։ Իրականում, 1943 թվականի գարնանը «Դինամո» մարզադաշտն ամբողջովին ավերված էր, իսկ խաղը տեղի է ունեցել Բեկետովկա շրջանում։

## Ծանոթագրություններ

## Արտաքին հղումներ
* Стадион на сайте *FootballFacts.ru*

Կատեգորիա:Մարզադաշտեր Ռուսաստանում
Կատեգորիա:Ռուսաստանի մշակութային ժառանգություն
Չիվետտա (լեռ)

**Մոնտե Չիվետտա** (), լեռ Դոլոմիտյան Ալպերում, Բելունո գավառում, Հյուսիսային Իտալիա։ Բարձրությունը 3220 մետր է։ Դրա հյուսիսարևմտյան կողմը տեսանելի է  Տաիբոն Ագորդինո հովտից։ Այն համարվում է Դոլոմիտների խորհրդանիշներից մեկը։

Առաջին անգամ լեռը մագլցել է Սիմեոնե դի Սիլվեստրոն 1855 թվականին․ այն համարվեց Դոլոմիտների առաջին հաղթահարված խոշոր  գագաթը։ Հյուսիսարևմտյան կողմը, իր 1000 մետրանոց բարձր ժայռերով, առաջին անգամ բարձրացել են  Էմիլ Սոլեդերը և Գուստլ Լետենբաուերը 1925 թվականին։ Այն պատմականորեն համարվում է առաջին «վեցերորդ սանդղակը»՝ Վիլո Ուելզենբախի «ալպինիստական դժվարությունների սանդղակով»։ Երեսուն տարի անց UIAA-ն դա օգտագործեց որպես գնահատման համակարգի հիմք։

## Պատկերասրահ

Monte Civetta in 2001 June.jpg
Alleghecivettaelago.JPG
Monte civetta.JPG
Civetta.jpg


## Ծանոթագրություններ

## Արտաքին հղումներ
* Monte Civetta, su SummitPost.org. 
* Scheda su camptocamp.org
* normale al Monte Civetta su vienormali.it
* Foto a 360° su suedtirol-360.com: Civetta rifugio A. Tissi, Civetta e lago coldai, sentiero sulla Civetta - Monte Pelmo nello sfondo

Կատեգորիա:Ալպերի լեռներ
Կատեգորիա:Իտալիայի աշխարհագրություն
Կատեգորիա:Իտալիայի լեռներ
Պլեշչեևի տուն

**Պլեշչեևի տուն** (), տեսարժանություն Մոսկվայում։

Ռուսաստանի մշակութային ժառանգության օբյեկտ է (գրանցման համար՝ 7733887000)։

## Աշխարհագրական դիրք
Գտնվում է Մոսկվայի կենտրոնական վարչական շրջան, Նովայա Բասմաննայա փողոց, տուն 12, շինություն 2ա հասցեով (Բասմաննի շրջան)։

## Պատմություն
XVIII դարի երկրորդ կեսին այս վայրում կառուցվել է քարե ապարանք։

Տունը կառուցվել է 1797 թվականին Գրիգորի Գրիգորևիչ Գոգելի պատվերով։ Նա դատակերտի սեփականատերն էր։ 1797 թվականին Գոգելին նրա ղեկավարած Մոսկվայի դաստիարակչական տանն արձանագրված չարաշահումների պատճառով հեռացրել են աշխատանքից։ Նույն թվականին նա տեղափոխվել է այստեղ։ 1799 թվականին Գոգելը մահացել է։

Նույն թվականին տունն անցել է պետական խորհրդական Սերգեյ Իվանովիչ Պլեշչեևին։ 1798 թվականին Պլեշչեևը միապետի կողմից շնորհազրկվելու պատճառով ազատվել է աշխատանքից։ Նա մեկնել է դաստակերտ, որտեղ էլ սկսել է բնակվել։ Սերգեյ Իվանովիչն այդ տանն ապրել է մինչև Ռուսական կայսրության կայսր Պավել I-ի մահը։

XX դարի սկզբին առանձնատանը կցակառուցվել է եկամտաբեր տուն, որի շինարարության ժամանակ հեռացվել է գլխավոր սանդուղքը։

## Ճարտարապետություն
Տարիների ընթացքում եռահարկ շինության արտաքին տեսքն առանձնապես չի փոխվել։ Այն կառուցված է կլասիցիզմի ոճով, զարդարված է պատշգամբներով։ Շենքն ունի կցակառույց։ Առանձնատնից ձախ կանգնած են զույգ սյուներ։

## Գրականություն
Այս առանձնատունը ռուս ճարտարապետ Մատվեյ Ֆեոդորովիչ Կազակովը գրանցել է իր «Մոսկվա քաղաքի քաղաքացիական շինությունների ալբոմ» գրքում։ Այստեղ նա գրանցում էր Մոսկվայի, իր կարծիքով, լավագույն շինությունները, որոնք կառուցվել էին XVIII-XIX դարերում։

## Ծանոթագրություններ

Կատեգորիա:Մոսկվայի շենքեր և կառույցներ
Դմիտրի Դոնսկոյի տաճար (Նիժնի Տագիլ)

**Մեծ իշխան Դմիտրի Դոնսկոյի Սուրբ ավետման տաճար հուշարձան** (), Նիժնի Տագիլ քաղաքի Ձերժինսկի շրջանում գտնվող  Նիժնիտագիլի թեմի ռուսական ուղղափառ եկեղեցու տաճար։ Կառուցվել է «Ուրալվագոնգործարանի» գլխավոր մուտքի մոտ, Արևելյան մայրուղու 28/6 հասցեում։

## Պատմություն
Իր անվանման համար տաճարը պարտական է «Դմիտրի Դոնսկոյ» տանկային շարասյանը, որը պատրաստվել է Նիժնի Տագիլի գործարանում հավատացյալների հանգանակած միջոցների հաշվին։ 2000 թվականին  Սուրբ Դմիտրի Դոնսկոյի տաճարի կառուցմամբ  Ուրալվագոնգործարանի ղեկավարությունը որոշեց հարգանքի տուրք մատուցել այն մարդկանց, ովքեր դրամական միջոցներ էին հավաքել «Դմիտրի Դոնսկոյ» տանկային շարասյան ստեղծման համար և մարտնչել այդ տանկերով։

Տաճարը կառուցվել է «Ուրալվագոնգործարանի»  կենտրոնական  մուտքի  մոտ, 2000 թվականի սեպտեմբերի 25-ին։ Տաճարի հիմքում դրված առաջին քարը օծվել է Մոսկվայի և Համայն Ռուսիո պատրիարք Ալեքսի երկրորդի կողմից։ 2003 թվականի հունիսի 1-ին կառուցված տաճարը օծվել է Եկատերինբուրգի և Վերխոտուրսկի եպիսկոպոս Վիկենտիի կողմից և այդ ժամանակից էլ այնտեղ սկսվել են ծառայություններ մատուցվել։ 2004 թվականին հուշարձան-տաճարը «Ուրալվագոնգործարանի» ղեկավարությունից ստացավ Հուշամատյան, որում թվարկված էին  գործարանի հետ կապված  ավելի քան 33000  խորհրդային քաղաքացիների անուններ, որոնք Ստալինի ժամանակ ենթարկվել էին բռնաճնշումների և հալածանքների։ 2010 թվականի ապրիլի 17-ին  հանդիսավոր պայմաններում մասնակցությամբ պատրիարք Կիրիլի, նախագահի լիազոր ներկայացուցիչ Նիկոլայ Վիննիչենկոյի, Սվերդլովսկի մարզի վարչակազմի, «Ուրալվագոնգործարանի» գլխավոր տնօրեն Օլեգ Սիենկոյի և Եկատերինբուրգի ու Վերխնոտուրսկի արքեպիսկոպոսի Դմիտրի Դոնսկոյի հուշարձան տաճարը հանձնվեց Եկատերինբուրգի թեմին։

## Նկարագիր
Դմիտրի Դոնսկոյի հուշարձան-տաճարը կառուցվել է 11-14-րդ դարերի ռուսական ճարտարապետության ավանդույթներով, իշխանական խաչագմբեթային եկեղեցու ձևով։ Այն իրենից ներկայացնում է քառասյուն, միագմբեթ եռաելուստ աղյուսից պատրաստված եկեղեցի։ Նախագծի հեղինակն է ճարտարապետ, ճարտարապետության թեկնածու Վյաչեսլավ Նիկոլաևիչ Իժիկովը։ Տաճարի գեղանկարչությունը իրականացված է հնագույն գեղանկարիչ Դիոնիսոսի ոճով։ Տաճարի մուտքի մոտ տեղադրված են եռակամար դարբնագործական եղանակով պատրաստված դռներ։

## Ծանոթագրություններ

## Արտաքին հղումներ
* 
* Храм Дмитрия Донского

Կատեգորիա:2003 հիմնադրումներ
Կատեգորիա:Տաճարներ այբբենական կարգով
Զինվորը և սատանան (մուլտֆիլմ)

**«Զինվորը և սատանան»**, խորհրդային մուլտիպլիկացոն ֆիլմ, ստեղծվել է 1990 թվականին։
## Սյուժե

Մուլտֆիլմը պատմում է պատերազմի հաշմանդամ, միձեռքանի զինվորի մասին, որը գնացքով կռվից վերադառնում էր տուն (հավանաբար Աֆղանստանից) և դառնում է սատանայի և բարի հոգու պայքարի առարկա։ Սատանայի կողմից խաբված լինելով` զինվորը մահանում է անմարդկային տանջանքով, բայց նրա հոգին գնում է դրախտ։ Մուլֆիլմում ոչ մի խոսք չի հնչում, լսվում է միայն երաժշտություն։

## Հեղինակներ

## Վերաթողարկում
Մուլտֆիլմը վերաթողարկվել է DVD ձևաչափով, «Բաբա յագան դեմ է» մուլտֆիլմերի հավաքածուի մեջ։

## Ծանոթագրություններ

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:1990 մուլտֆիլմեր
Օլիմպիա (մարզադաշտ, Վոլգոգրադ)

**«Օլիմպիա»** (), ֆուտբոլային մարզադաշտ Վոլգոգրադ քաղաքի Ձերժինսկի թաղամասում։ «Օլիմպիա» (1999-2008) ֆուտբոլային ակումբի տնային հանդիպումների վայրը։ 2009 թվականին մարզադաշտը վարձակալությամբ հանձնվել է Վոլգոգրադ և Ռոտոր ֆուտբոլային ակումբներին բացառապես տնային խաղերի համար։

## Նկարագրություն
Մարզադաշտը կառուցված է գերմանական նախագծով և նախատեսված է ֆուտբոլային խաղերի համար։ Դաշտի կողային գծերի մոտ կան դիտորդների համար նախատեսված  առանձին տրիբունաներ վերնածածկով՝ «Արևելյան» (բացվել է 1999 թվականին, 1200 հանդիսատեսի համար) և «Արևմտյան» (բացվել է 2000 թվականին 2000 հանդիսատեսի համար)։

Մարզադաշտում չկա արհեստական լուսավորություն, հանդիպումներն անցկացվում են ցերեկային ժամերին։ Տեղադրվել է էլեկտրոնային ցուցատախտակ, թիմերի անունները, հաշիվը, ժամանակը ցույց տալու համար։ Վազքուղիներ չկան։ Դաշտում կա  խոտածածկ առանց ջեռուցման։

Ենթատրիբունային տարածքում բացի հանդերձարանները տեղակայված է «Օլիմպիա» հյուրանոցը  և մարզադահլիճները։ Մարզադաշտի տարածքում կան առանձին շենքեր դատավորների և տեսուչների համար, սրճարաններ, զուգարաններ հանդիսատեսի համար։

## Կարևոր իրադարձություններ մարզադաշտում
* Ապրիլի 30, 2008 թվականին՝ Հոբելյանական խաղ Վոլգոգրադի թիմի և Մոսկվայի «Սպարտակի» ֆուտբոլային վետերանների միջև՝ նվիրված «Ստալինգրադի ավերակների վրա» խաղի 65-ամյակին։ Հաշիվը՝ 1:1 (Ալեքսանդր Ցարենկո - Մուխսին Մուխամադիև)
* 21-26 սեպտեմբեր, 2013 թվականին՝ ԵԱ-2014 (U-17)  առաջին որակավորման փուլի հանդիպումներ 10-րդ խմբում։

## Ծանոթագրություններ

Կատեգորիա:1999 կառուցված մարզադաշտեր
Կատեգորիա:1999 հիմնադրումներ Ռուսաստանում
Կատեգորիա:Ռուսաստանի ֆուտբոլային մարզասրահներ
Ամենայն սրբոց տաճար (Եկատերինբուրգ)

**Բոլոր սրբերի տաճար** (, Բոլոր Սրբերի եկեղեցի), ուղղափառ եկեղեցի Եկատերինբուրգի Միխայլովսկոե գերեզմանատանը։

## Պատմություն
Եկեղեցին հիմնադրվել է 1886 թվականի հունիսի 8-ին, օծվել 1890 թվականի հունիսի 17-ին Եկատերինբուրգի եպիսկոպոս Պոլիկարպ Իրբիտսկու կողմից։ Եկեղեցին կառուցվել է տեղացի առևտրականներ Ալեքսանդր Վոլկովի, Ֆյոդոր Միխայլովի և այլոց հանգանակությունների հաշվին։ Ֆեոդոր Միխայլովի պատվին հասարակ ժողովուրդը գերեզմանոցը կոչեց Միխայլովյան։

1918 թվականին  եկեղեցին խիստ տուժեց հրդեհից։ Վերականգնումը տևեց երկու տարի, որի ընթացքում տաճարը գեղազարդվեց հետաքրքիր որմնանկարներով։ Այդ աշխատանքները իրականացվեցին Վիկտոր Վասնեցովի ղեկավարությամբ։ . 
մինի|ձախից
1941 թվականի մարտին եկեղեցին փակվեց և կրկին վերադարձվեց հավատացյալներին միայն 1944 թվականի հուլիսին։ Հետպատերազմյան տարիներին եկեղեցին նորից նկարազարդվեց, նրան վերադարձվեց Սուրբ Երրորդության տաճարի պահպանված, փորագրված սրբապատկերները։

1961 թվականի  օգոստոսի 25-ին Սվերդլովսկի մարզգործկոմի որոշմամբ եկեղեցու համայնքը հանվեց հաշվառումից և միացվեց Մայր տաճարի համայնքին։ Եկեղեցին փակվեց ներքին հարդարանքը սրբապատկերներն ու նկարները թալանվեցին, իսկ զոհասեղանը խեղաթյուրվեց։ 1965 թվականից եկեղեցու շենքում տեղակայվեց սգո ծառայության ծաղկի սրահը։  
 
Եկեղեցու վերածնունդը սկսվեց 1990 թվականից, երբ Սվերդլովսկի և Կուրգանի արքեպիսկոպոս Մելխիսեդեկի կողմից օծվեց Բոլոր Սրբերի անունով վերականգնված եկեղեցու զոհասեղանը։

1997 թվականին  եկեղեցուն կից ստեղծվեց գթության բաժին, որն իր գործունեությունը սկսեց եկեղեցու հարակից տարածքում գտնվող հարմարեցված ավտոտնակից։ Մինչև այժմ բաժինը աջակցություն  և օժանդակություն է ցուցաբերում բոլոր  կարիքավոր և անապահով ընտանիքների երեխաներին, դատապարտյալներին և մանկատներին։

## Այժմեականություն
1990 թվականից սկսած զգալիորեն վերափոխվել է ոչ միայն եկեղեցին, այլև հարակից բակային տարածքը։  Կառուցվեց Միքայել Հրեշտակապետի անվամբ Մկրտության տաճար, զանգակատուն սուրբ նահատակներ Գուրիայի, Սամոնի և Ավիվի  անվամբ, կազմակերպվեց հոգևոր կենտրոն գթության բաժնով, եկեղեցական ծխական դպրոց և գրադարան։    
       
Եկեղեցում կան երկու բավականին պաշտելի կերպարներ, Անձեռակերտ Փրկչի և Աստվածամոր, որոնք կոչվում են  «Ամոքիր իմ տխրությունը»։

2011 թվականի մարտի 16-ին լրացավ Բոլոր սրբերի ծխական  մանկական կիրակնօրյա դպրոցի 20-ամյակը։ 2011 թվականի տվյալներով դպրոցում սովորել է հարյուր հիսուն երեխա սկսած յոթ տարեկանից, դասավանդել են 15 մանկավարժներ։

## Ծանոթագրություններ

Կատեգորիա:Սվերդլովսկի մարզի եկեղեցիներ
Կատեգորիա:Տաճարներ այբբենական կարգով
Բեհեսնի

**Բեհեսնի**, գյուղաքաղաք (բերդ, ավան, բերդաքաղաք, քաղաք) պատմական Փոքր Հայքում, իսկ ապա Արևմտյան Հայաստանում, Խարբերդի վիլայեթի Բեհեսնիի գավառակում։ Գտնվում էր Այնթափ-Մալաթիա ճանապարհի վրա։ Հանդիսանում էր համանուն գավառակի վարչական կենտրոն։

## Աշխարհագրություն
Բնակավայրը շրջափակված էր լեռներով, այգիներով և անտառներով։

## Պատմություն
Միջին դարերում բնակավայրն ամբբողջովին հայաբնակ էր։ 1156 թվականին Թորոս Բ-ի եղբայր Ստեփանեն այն գրավել է թուրքական ցեղերից և միացրել Կիլիկիայի հայկական թագավորությանը։ Քաղաքը 1293 թվականին գրավվել է եգիպտացիների կողմից։

## Բնակչություն
XIX դարի վերջին ուներ 1880 տուն բնակիչ, որից 400-ը՝ հայեր։ Բնակչության հիմնական մասը թուրքեր էին։

## Տնտեսություն
Գյուղը հայտնի էր իր խաղողով և չամիչով, որը նաև արտահանում էին։ Բնակչության զգալի մասը զբաղված էին շրջակայքի անտառներում տախտակներ քաշելով և գերաններ պատրաստելով, որոնք հիմնականում արտահանում էին Ուրֆա։

## Պատմամշակութային կառույցներ
Բեհեսնին ուներ Ս. Փրկիչ անունով հայկական եկեղեցի։ XX դարավերջին դեռևս նշմարվում էին Բեհեսնիի ամրոցի մնացորդները։

## Կրթություն
Գյուղում գործում էր Ներսիսյան հայկական վարժարանը։

## Տես նաև
* Խարբերդի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն 
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Կատեգորիա:Բեհեսնիի շրջանի համայնքներ
Կատեգորիա:Թուրքիայի քրդաբնակ բնակավայրեր
Կատեգորիա:Ադըյամանի մարզի բնակավայրեր
Համիդիեի գավառակ (Վանի վիլայեթ)

**Համիդիե**, գավառակ Արևմտյան Հայաստանում, Վանի վիլայեթի Հեքյարիի գավառում։

## Բնակչություն
XX դարի սկզբին ուներ 16840 բնակիչ, որից 3000-ը՝ հայեր։

## Վարչական բաժանում
XX դարի սկզբին ուներ 43-70 գյուղ։

## Տես նաև
* Վանի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն

Կատեգորիա:Արևմտյան Հայաստանի գավառներ
Կատուն ու աղվեսը (մուլտֆիլմ)

**«Կատուն ու աղվեսը»**, ռուսական մուլտֆիլմ։ Հեղինակը ռեժիսոր Կոնստանտին Բրոնզիտն է, մուլտֆիլմը նկարահանվել է «Պիլոտ» ստուդիայում` «Մելնիցա» ստուդիայի մասնակցությամբ, 2004 թվականին։

«Կատուն ու աղվեսը» մտնում է «Гора самоцветов» շարքի մեջ։ Մուլտֆիլմի սկզբում երևում է «Մենք ապրում ենք Ռուսաստանում, Վոլոգոդի շրջանում» պլաստիլինե անիմացիան։

Մուլտֆիլմը ստեղծվել է ըստ նույնանուն ռուսական ժողովրդական հեքիաթի, որն արդեն ունեցել էր երկու էկրանավորում. «Վախի աչքերը մեծ են» և «Կոտոֆեև կատուն»։

## Սյուժե
Մի մարդ ուներ մի չարաճճի և շատակեր կատու, ում մի օր տանում և թողնում է անտառում։ Այնտեղ կատուն պատահական հանդիպում է աղվեսին և ասում, թե նրան «ուղարկել են որպես սիբիրական անտառների վոյեվոդ»։ Աղվեսը առաջարկում է նրան ամուսնանալ իր հետ, իսկ կատուն համաձայնում է։ Աղվեսը պատմում է գայլին, վարազին և արջին, թե ինքը «վոյեվոդի» կինն է և պատվիրում է նրանց քաղցրավենիք բերել։ Երեկոյան նրանք քաղցրավենիքը բերում են, դնում են կոճղի վրա և թաքնվում։ Երբ աղվեսը իր «ամուսնու» հետ գնում են կոճղի մոտ, կատուն տեսնում է իր համար պատրաստված քաղցրավենիքը և նետվում է դրանք ուտելու։ Ամբողջն ուտում է, իսկ գայլը չդիմանալով որոշում է «վոյեվոդին» տեսնել։ Կատուն տեսնում է գայլի քիթը և ճանկերը խրում է քթի մեջ․ գազանները սարսափում են և փախչում։

## Հեղինակներ

* Ori Animation Co. Ltd — Յուլիա Գալկինա

## Պրեմիերա և պարգևներ
* 2005-«Гора самоцветов» շարքի առաջին 11 ֆիլմերի պրեմիերան կայացել է 10-րդ Ռուսական անիմացիոն կինոյի բաց փառատոնի շրջանակներում, Սուզդալում 2005 թվականի փետրվարին
* 2005 - Ռուսական անիմացիոն կինոյի բաց փառատոնի մրցանակ, բրոնզե աղջիկ` սագի հետ, մալաքիտի պատվանդանով, տրվել է Կոնստանտին Բրոնզիտի «Կատուն ու աղվեսը» ֆիլմին` լավագույն ռեժիսուրայի համար։ Ռուսական անիմացիոն կինոյի բաց փառատոնի ժյուրիի դիպլոմ, Սուզդալում (2005), «Пилот» մեծ կինոստուդիայի հավաքական մտքին` «Гора самоцветов» հավաքածուն ակտիվորեն ստեղծելու համար
* 2005-«Պատուհան դեպի Եվրոպա» XIII ռուսական ֆիլմի փառատոն Վիբորգում. Կոնստանտին Բրոնզիտի «Կատուն ու աղվեսը» ֆիլմը անիմացիոն կինոյի բաժնում արժանացել է «Ոսկե նավակ» մրցանակին
* 2005-Մոսկվայի X մանկական «Ոսկե ձկնիկ» անիմացիոն ֆիլմի միջազգային փառատոն. ժյուրիի մրցանակ Կոնստանտին Բրոնզիտի «Կատուն ու աղվեսը» ֆիլմին` որպես երեխաների համար ստեղծված լավագույն ֆիլմ
* Կինեմատոգրաֆիայի ոլորտում ազգային «Ոսկե արծիվ» մրցանակ, 2005 թվական, լավագույն անիմացիոն ֆիլմ անվանակարգում։

## Ծանոթագրություններ

## Արտաքին հղումներ
* 
* 

Կատեգորիա:2004 մուլտֆիլմեր
Կատեգորիա:Մուլտֆիլմեր կատուների մասին
Կատեգորիա:Ռուսական մուլտֆիլմեր
Մանկապարտեզի ոստիկանը

**Մանկապարտեզի ոստիկանը**, կինոնկար, ռեժիսոր Այվան Ռայթմանի կատակերգությունը։ Ֆիլմը թողարկվել է 1990 թվականի դեկտեմբերին։ Այն տարբեր կարծիքների է արժանացել կինոքննադատների կողմից։ Այնուամենայնիվ, այն հաջողված ֆիլմ է համարվում և վաստակել է $200 միլիոն տոմսարկղերից։
Ֆիլմի նկարահանումները անց են կացվել 1990 թվականի մայիսի 30-ից մինչև նույն թվականի սեպտեմբերի 4-ը, Օրեգոն նահանգի Աստորիա փոքրիկ քաղաքում, ինչպես նաև` Կալիֆորնիայի Universal ստուդիայի տաղավարներում։

## Սյուժե
Դետեկտիվ Ջոն Քիմբլը (Առնոլդ Շվարցենեգեր) ընկել էր թմրանյութի վաճառքով զբաղվող Քալեն Քրիսի (Ռիչարդ Թայսոն) հետևից։ Ոստիկանները բարդ գործողություն են մշակում` հանցագործի դեմ հանցանշաններ հավաքելու համար։ Նրանց անհրաժեշտ է գտնել Քալենի նախկին կնոջը, ով փախել էր նրա փողերով, ինչպես նաև` նրա որդուն` Դոմինիկին։ Դրա համար ոստիկանության աշխատակցուհի Ֆիբի Օ՛Հարան որոշում է մտնել դպրոց, որտեղ սովորում է Դոմինիկը, Ջոն Քիմբլը պետք է նրան օգներ վտանգի դեպքում։

Մինչ դպրոց հասնելը, Ֆիբին անսպասելիորեն ծանր հիվանդանում է։ Գործողությունը ձախողվելու վտանգի տակ է, Ջոնը ստիպված պատասխանատվությունն իր վրա է վերցնում։ Նա ինքն է դառնում դաստիարակ։ Քիմբլը կարող էր հանցագործի հետ հաշիվ մաքրել, բայց այստեղ նա ընկնում է ծանր փորձության մեջ։ Ի վերջո նրան հաջողվում է ճիշտ մոտեցում ցուցաբերել դեպի երեխաները և նույնիսկ համակրելի դառնալ հմայիչ դաստիարակչուհու համար։

## Դերակատարներ
* Առնոլդ Շվարցենեգեր - *Ջոն ՔԻմբլ, դետեկտիվ*
* Պենելոպա Էնն Միլեր - *Ջոյս Պալմերի*
*Պամելա Ռիդ - *Ֆիբի Օ՛Հարա, դետեկտիվ*
* Լինդա Հանթ - *տիկին Շլովսկի, դպրոցի տնօրեն*
* Ռիչարդ Թայսոն - *Քալեն Քրիս, թմրավաճառ*
* Քերոլ Բեյքեր - * Էլեանոր Քրիստ, Քալենի մայրը*
* Քեթի Մարիարտի - *Ջիլիան, Սելվեստրի  մայրը*
* Սառա Ռոուզ Կառ - *Էմմա*
* Քրիստիան և Ժոզեֆ Քոուզինս - *Դոմինիկ Պալմերի*
* Թոմ Դուգան - *Քրիսպի փաստաբանը*

## Մրցանակներ և պարգևներ
* 1992 - *BMI Film Music Award* մրցանակ

## Ծանոթագրություններ

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:Imagine Entertainment ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան էքշն կինոկատակերգություններ
Կատեգորիա:Ամերիկյան քրեական կինոկատակերգություններ
Կատեգորիա:Լոս Անջելեսում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Լոս Անջելեսում
Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում
Կատեգորիա:Ֆիլմեր, որոնց գործողությունները տեղի են ունենում Օրեգոնում
Կատեգորիա:Օրեգոնում նկարահանված ֆիլմեր
Կատեգորիա:Կալիֆոռնիայում նկարահանված ֆիլմեր
Կատեգորիա:1990 ֆիլմեր
Ջերմոցում (նկար)

**«Ջերմոցում»** (), ֆրանսիացի գեղանկարիչ, իմպրեսիոնիզմի կարկառուն ներկայացուցիչ Էդուարդ Մանեի նկարներից։ Հեղինակը կտավը վրձնել է 1878-ից 1879 թվականներն ընկած ժամանակահատվածում։ Յուղաներկով կտավի չափերն են՝ 115 × 150 սմ։

«Ջերմոցում» ստեղծագործությունն այսօր պահպանվում և ցուցադրվում է Ազգային հին պատկերասրահում (Բեռլին, Գերմանիա)։

## Նկարագիր
«Ջերմոցում» ստեղծագործությունում կտավի հեղինակը՝ Էդուրադ Մանեն վրձնել է փարիզյան մի ջերմոց, որը 1878-ից 1879 թվականներին հեղինակին ծառայում էր որպես արվեստանոց։

Կտավի կենտրոնում պատկերված են տղամարդ և կին։ Ըստ զույգի մատներին պատկերված մատանիների, կարելի է ենթադրել որ երիտասարդները ամուսիններ են։ Սրանք Մանեի ընկերներն են՝ Ժիլմետով ամուսինները։

## Պատմություն
«Ջերմոցում» կտավը հեղինակն առաջին անգամ հանրությանը ցուցադրել է 1879 թվականին՝ Փարիզի սալոնում։ Ստեղծագործությունն անմիջապես որակվեց որպես պահպանողական, ինչն այդ պահին բնորորոշ չէր Մանեին։ Ժյուլ-Անտուան Կաստարին գրում է. «Բայց ի՞նչ է սա։ Դիմագծերն ու  ձեռքերը նկարված են ավելի խնամքով, քան սովորաբար. մի՞թե Մանեն մտահոգվել է հանրության մասին։»։ Ժորիս Կարլ Գյուիսմանսը նշել է, թե «ֆիգուրները զարմանալիորեն առանձնանում են շրջապատող բուսականությունից»։
մինի|Կտավը հանքահորում
Ժան-Բատիստ Ֆորը գնում է այս և Մանեի այլ երեք կտավ 11 հազար ֆրանկով։ 1896 թվականին Ուգո ֆոն Չուդին ձեռք է բերում «Ջերմոցում» ստեղծագործությունը Բեռլինի Ազգային հին պատկերասրահի համար, ուր ցայսօր էլ գտնվում է կտավը։

1945 թվականին այս և թանգարանի այլ կտավներ տարհանվում են Բեռլինից և թաքցվում Մերկերսի հանքահորում։ Երկրորդ համաշխարհային պատերազմից հետո ԱՄՆ-ի զինվորները գտնում և փրկում են կտավը։

## Ծանոթագրություններ

## Գրականություն
* *Brombert, Beth Archer* (1997). Edouard Manet: Rebel in a Frock Coat. University of Chicago Press. ISBN 0226075443.
* *Crary, Jonathan* (2001). Suspensions of Perception: Attention, Spectacle, and Modern Culture. MIT Press. ISBN 0262531992.
* *Lehmbeck, Leah Rosenblatt* (2007). Edouard Manet’s Portraits of Women. New York University/ProQuest. ISBN 0549099662.

## Արտաքին հղումներ
* ''Im Wintergarten'' in der Online-Datenbank der Staatlichen Museen zu Berlin
* ''Im Wintergarten'' in Gigapixel-Auflösung im Google Art Project

Կատեգորիա:1879 նկարներ
Կատեգորիա:Իմպրեսիոնիզմ
Կատեգորիա:Ֆրանսիայի արվեստ
Կատեգորիա:Բեռլինի Ազգային հին պատկերասրահի նկարներ
Երևան՝ սիրո քաղաք

**«Երևան՝ սիրո քաղաք» **, երգ, որը թողարկվել է Երևան քաղաքի հիմնադրման 2799-րդ տարեդարձի առթիվ։ Երգի խոսքերի հեղինակը Ավետ Բարսեղյանն է, իսկ երաժշտության հեղինակը Արա Թորոսյանը։ Երգը ներկայացրել են հայկական էստրադայի երգիչներ  Արսեն Սաֆարյանը, Արթուր Իսպիրյանը, Զարուհի Բաբայանը, Էմմա Ասատրյանը, Էռնա Միրը, Միհրան Ծառուկյանը, Ռադիկ Գաբրիելյանը և Սյուզաննա Մելքոնյանը։ Երգի հիման վրա նկարահանվել է տեսահոլովակ, որի ռեժիսորն է Գրիգոր Վահրամյանը, պրոդյուսերը՝ Լիլիթ Մարտիրոսյան։

## Ծանոթագրություններ

## Աղբյուրներ
*«Երեւան՝ սիրո քաղաք». նոր երգ՝ նվիրված 2799-ամյա Երևանին

Կատեգորիա:Երևանին նվիրված երգեր
Կատեգորիա:Հայկական երգեր
Աժդյարբեյ մզկիթ

**Աժդյարբեյ մզկիթ** (), 20-րդ դարի սկզբին կառուցված մզկիթ Բաքվում։ Այն նաև հայտնի է որպես «Ալյանս» մզկիթ։ Ճարտարապետը Զիվար բեկ Ահմեդբեկովն է։

## Պատմություն
ձախից|մինի|150px|Աժդյարբեյ մզկիթ
Մզկիթը կառուցվել է 1912-1913 թվականներին ադրբեջանցի միլիոնատեր Աժդյար բեյ Աշուրբեկովի կողմից։ Մզկիթը գտնվում է Ադրբեջանի մայրաքաղաք Բաքվում։ Բաքվում ամենամեծ մզկիթներից մեկն է։ Մզկիթը նախատեսված է 400 մարդու համար։ Խորհրդային կառավարության փլուզումից հետո այս մզկիթի այցելուների թիվն ավելացել է։ Այդ իսկ պատճառով Կովկասի  Մուսուլմանների Խորհուրդը որոշեց, որ մզկիթը պետք է վերակառուցվի, և պաշտամունքային սենյակների թիվը ավելանա։ Ենթադրվում է, որ վերականգնման աշխատանքների ավարտից հետո մոտ 2000 մարդ կարող է այցելել։

## Տես նաև
* Իչարի Շահար (Բաքվի թաղամաս)

## Ծանոթագրություններ

## Արտաքին հղումներ
* Mosque of Ajdarbey
* mosque, Azerbaijan, Baku
* Yellow Pages Azerbaijan: “Ajdarbey”, Mosque
* Ajdarbey Mosque
* Баку. Мечеть Иттифаг. Голубая Мечеть. Мечеть Аждарбека
* List of Mosques in Azerbaijan 

Կատեգորիա:Բաքվի մզկիթներ
Կատեգորիա:1912 հիմնադրումներ